
CAMILLI RANZANI 


DE NOVIS SPECIEBUS PISCIUM 


DISSERTATIO PRIMA. |, 


Jacobus Christianus Schaefferus in epistola ad Societatem 
Daisburgensem de studii Ichthyologici faciliori, ac tutiori me- 
thodo, edita Ratisbonae anno 1760, post breve exordium fir- 
missime asseverat, historiam piscium inter partes studii phy- 
sici adhuc excultas , eam esse, quae omnium minime ad 
ewn gradum: perfectionis, ac facilitatis perducta est , qua- 
lem quis non immerito optaret ad eam faciliter perdiscendam 
2... Quare existimo aequum esse, ut omnes naturae stu- 
diosi in eam cogitationem incumbant , ut Ichthyologia ma- 


gis magisque excolatur, discentibusque facilior reddatur at- 


que jucundior. |n hoc opusculo Schaefferus diligenter per- 
quisivit causas cur ichthyologi in suis studiis nonnisi exignos 
progressus fecorint, atque iisdem viam aperuit, quam si te- 
nere pergant, eo, quo animo intendunt, expedite pervenient. 
Cum autem ipse animadvertisset , descripuones, quae in ich- 
thyologorum libris leguntur, persaepe aut nimis prolixas esse, 
aut. nimis contractas, atque ambiguitate verborum admodum 
obscuras, rationes certas, et praecepta definiendi, ac describendi 
pisces, nee non verborum formulas, quibus ichihyologi uti de- 
bent, clare, atque dilucide exposuit. Neque Schaefferus tan- 
tummodo aliis monstravit viam tutam, ac rectam, sed eandem 
ipse ingressus est, atque anno 1761 edidit librum, cui titulus 
— Pentas piscium bavaro-ratisbonensium — in quo accuratis- 
sime descripsit quinque pisces, qui in Danubio vivunt, ac de 
iis adeo recte disseruit, ut vere dici possit, hoc alterum opu- 
sculum ichthyologicum Scaefferi esse exemplar perfectum, quod 
omnes ichthyologi sibi ad imitandum proponere debuissent. 
T. IY. 9 

Schaefferus per id temporis Ratisbonae magnis muneribus fun- 
gebatur , multisque sollicitudinibus distentus erat, neque in 
promptu habebat, neque sibi comparare poterat illa, quae. ne- 
cessarla sunt ad universam piscium historiam tractandam ac 
perficiendam. Quamobrem coactus et invitus dimisit Ichthyo- 
logiae curam. Hanc deinceps mulu excoluerunt. Lacepedius, et 
Dlochius ediderunt magua volumina, quibus universa piscium 
historia continetur; alii vero tantammodo de nonnullis pisci- 
bus disseruerunt. Sed cum. eorum nemo monitis, ac praece- 
ptis a Schaeffero tradius paruerit, isti Ichthyologiae scripto- 
res, ac doctores ipsam auxerunt quidem speciebus non pau- 
cis, sed ingentem numerum errorum , qui in alioram ichthyo- 
logorum libros irrepserant, vix minuerunt, multa loca obscu- 
ra non declararunt , ac. proinde eorum labores Ichthyologiae 
studiosis parum utiles fuerunt. Atque id jam ab anno mille- 
simo octingentesimo decimo tertio satis perspexit Georgius Cu- 
vierius zoologorum aevi nostri facile princeps. Ipsi enim per- 
suasum fuit, omnes Ichthyologias antea evulgatas esse imper- 
fectas, atque eorum auctores multa peccasse cum species de- 
finlerunt, atque unamquamque earum cum aliis contulerunt, 
ut genera, ac familias conderent 5 nec non persaepe errasse , 
dum specierum synonima undique, ac nullo delectu college- 
runt. Quamobrem summus ille vir mente vastissima, et acer- 
rimo ingenio praeditus cogitare caepit de novo opere conden- 
do,in quo expenderet, ac tractaret Ichthyologiam universam. 
Sed cum hoc longi temporis, ac magni, arduique studii indi- 
geret, adjutorem , ac socium laboris, et gloriae sibi adjunxit 
Valenciennum. Anno 1829 in secunda editione operis, cui ti- 
tulus - Le Régne animal distribué d^ aprés son organisation - 
breviter, summatimque exposuit ichthyologiam universam, i- 
bique indicavit species novas bene multas in historia omnium 
piscium describendas. Hujus praeclari operis volumen primum, 
ac secundum in lucem prodierunt anno 1928; tertium, et quar- 
tnm anno 1829, quintum et sextum anno 1030; septimum et 
octavum anno 1951. Neminem vestrum latet, sodales praestan- 
üssiini, Georgium  Cuvierium idibus Maji anni 18232 supre- 
mum diem obiisse, atque ejus interitu Zoologiam maximum 
damnum fecisse. Annis sex, qui effluxerunt post Cuvierii o- 
bitum, Valenciennus tantammodo quatuor volumina evulga- 
vit. Nec mirum si ipse hoc magnum opus expedite non absol- 

vat; nam solus tam grave onus sustinere cogitur, ipsique oblu- 
ctandum est mulus, ac gravissimis difficultatibus. Haec. au- 
tem, quae dico de Valencienno, dico expertus in me ipso cum 
feriis aestivis proxime elapsi anni statui pisces omnes, qui in 
museo, cui praesum , adservantur, expendere, eosque cu- 
vieriana methodo in ordinem disponere. Quamvis enim annis 
praecedentibus, quantum homini privato, et necessariis auü- 
xiliis, et opibus destituto licet, mihi comparavissem libros 
celebriorum ichthyologorum , atque deinceps ad rem omnia 
mea studia, atque omnem diligentiam contulissem, nec non 
tres disciplinae meae alumni ingenio spectatissimi Iosephus Bian- 
conus, Clodoveus Diagius, atque Aloisius Fratus multam, et 
utilem operam mihi praebuissent; nihilo tamen minus parum 
abfuit, quin difficultatibus deterritus, ac. fractus animum des- 
ponderem. Sed Deo favente ab incepto non destiti , meique la- 
boris non mediocrem fructum percepi. Etenim piscium duo 
nova genera, et species non paucas adhuc ichthyologis igno- 
tas detexi. Hodierna autem die tantummodo de nonnullis dis- 
seram simpliciter, ac sine ulla exornaüone, scilicet earundem 
formam, et colorem, aliasque principes qualitates. exponam, 
insuper dissimilitadines exprimam , quas babent cum aliis, 
quae ipsis proximae ae cognatae videntur. De reliquis autem 
novis speciebus, ac de duobus novis generibus, si Deo pla- 
cuerit, sequenti anno accademico verba faciam. lllud modo, 
sodales humanissimi, a vobis exposco, ut benigne, atque pa- 
üenter sermonem hunc meum audiatis. 

Cuvierius partitus est classem piscium in duas series, qua- 
rum una complecttur illos, qui sceleto osseo instructi sunt, 
atque ab ipso pisces ossei appellantur, altera vero illos, qui- 
bus sceletus est cartilagineus atque pisces cartilaginei ab i- 
pso dicuntur. Notandum hoc loco est, Cuvierium ubi in pri- 
mo volumine Historiae piscium sermonem habuit desceleto ho- 
rum animalium haec docuisse - 5i in dividenda classe piscium 
rationem habeamus texturae partium, quibus constat sceletus, 
eorum plarimi appellandi erunt ossei, nonnulli fibrocartilagi- 
nel, alii vero carüilaginei. Ex his satis patet dari pisces, qui 
neque ossei, neque omnino cartilaginel vere dici possunt. Pa- 
rum itaque Cuvierius sibi constitit, dum pisces fibrocartilagi- 
neos inter osseos numeravit. Quamobrem aut series duabus 
illis intermedia erat constituenda, quae hos tantummodo pisces 

complecteretur, aut prorsus alia partitio classis facienda erat, 
Duos pisces cartilagineos reperi in Museo, cui praesum, quo- 
rum descriptionem, et iconem frustra perquisivi in libris de 
Ichthyologia, quos pervolvere mihi licuit. Uterque est ordinis 
secundi seriei cartilagineorum familiae Selacorum Cuvierii, ac 
generis Squalorum Linnaei. llle de quo primo loco disseram 
est subgeneris Galeorum. Cuvierius docet, galeos figura totius 
corporis parum differre a Carchariis, praeditos vero esse spi- 
raculis, seu foraminibus temporum, quibus Carchariae carent. 
Cloquetus (1), qui jure, ac merito credit subgenus istud 
Cuvierii verum genus esse, ipsum definit his fere verbis - Cor- 
pus oblongum; cauda crassa carnosa; pinna caudali biloba; 
rostrum prominens, narium foramina in superficie inferiori 
ejusdem rostri; spiracula in superiore pone oculos; pinna po- 
ne anum; dentes serrati tantummodo in latere anteriori; pin- 
nae dorsales duae inermes, idest non spiniferae - Ne una qui- 
dem ex his notis deest pisci, quem jam jam describam. Clo- 
quetus affirmat, unam tantammodo speciem hujus generis co- 
enitam esse ichthyologis, quae vitam degit in maribus europaeis. 
Ipsam Linnaeus appellavit Squalum Galeum, Cloquetus Ga- 
leum vulgarem nuncupat. Cuvierius in editione secunda ope- 
ris, cui titulus - £e Aéegne animal etc. - dixit sibi notam 
esse aliam speciem, quae nondum reperta fuit in maribus eu- 
ropaeis, ac proinde exotica est; de notis autem, quibus a vul- 
gari differt, ac de nomine, quod illi imposuit, omnino silet. 
Quamobrem prorsus ignoro an hic alter galeus Cnuvierii di- 
screpet nec ne ab illo, cujus formam, et naturales notas nunc 
exprimere aggredior. Rostrum breviusculum multo latius, quam 
longum, margine anteriore semicirculari; vertex latus, depres- 
sus; distantia inter oculos magna; narium foramina fere li- 
nearia, obliqua, incurva; eorundem pars interna apici rostri 
propior quam externa; oculi grandes, fere orbiculares, inter se 
distantes, et in marginibus frontis oblique positi; spiracula o- 
vata pone oculos sita; dentes utriusque maxillae mediocres , in 
quatuor ordines sibi invicem. parallelos dispositi, compressi , 
apice acuto, margine anteriori curvato , serrulato, margine po- 
steriori unisinuoso , supra sinum integro, infra denticulato, 

(1) Dict. des Sciences naturelles tom. 31. pag. 64. 

( Tab. VIII. Fig. 5.) branchiarum foramina in utroque latere 
quinque in transversum ovata, infimo multo minore reliquis. 
Pinnae pectorales grandiusculae, margine posteriori falciformi , 
apice acuto; pinna dorsalis anterior mediocris, margine postico 
in sinum curvato, angulo superiore obtuso, inferiore acutissi- 
mo, ensiformi; pinna dorsalis posterior parva, quadrilatera , 
analem suppositam nonnihil praecedens, margine posteriori vix 
sinuoso angulo superiori obtuso, inferiori acutissimo ensiformi; 
pinnae ventrales breves , margine posteriori vix sinuoso; pin- 
na analis minor pinna dorsali posteriori , biloba, lobo supe- 
riore brevi, acuto, inferiori longiore, coarctato, ensifcrmi 5 
pinna caudalis longissima, biloba, lobo inferiori brevi, falci- 
formi, superiori ensiformi. Partes supernae capitis, ac trunci 
fusconigrae; partes inferiores eorundem cinereorubescenites; la- 
tera trunci pariter cinereorubescentes, maculis aut rotundis, 
aut ovatis fusconigris; inter pinnas pectorales, et pinnam dor- 
salem anteriorem hae maculae coalescunt in fascias quasdam 
transversas; pinnae pectorales supra nigrae, basi cinereorube- 
scente maculis nigris, infra cinereorubescentes; pinna dorsalis 
anterior cinereorubescens, tribus fasciis in longitudinem tra- 
ctis, sibi invicem parallelis ; barum inferior tantum aliquan- 
tulum interrupta; pinna dorsalis posterior cinereorubescens 
tantummodo duabus fasciis fusconigris distincta, quarum in- 
ferior est nonnihil interrupta; pinnae ventrales, et analis ci- 
nereoatro colore variae, basi cinereorubescente; ultima tertia 
pars pinnae caudalis omnino fusconigra; lobus inferior cine- 
reus fusconigro maculatus; reliquae partes caudae supra, ac 
subtus nigrae, in lateribus rubescentes nec non ornatae serie 
macularum fusconigrarum , quae in longitudinem sunt di- 
spositae. 

Longitudo tota Galel, quem descripsi par est pedi uni, pol- 
licibus sex, lineis decem, et est tripla longitudinis pinnae cau- 
dalis. Latitudo occipitis eam proportionem habet ad longitu- 
dinem capitis, quam habent duo cum tribus. Longitudo tota 
capitis eam circiter proportionem habet ad longitudinem ro- 
stri, quam habent tria et dimidium cum uno. Piscis iste, quem 
Galeum maculatum nuncupo habitat in. mari alluente. litora 
Brasiliae (Tab. VII. Fig. 1.2.5. 4.)). Ab eodem Galeus vulgaris 
differt capite angustiore, cauda multo breviore, corpore im- 
maculato supra cinereo, infra albido. 

Alter piscis cartilagineus, quem nunc deseribam, est ge- 
neris Carchariarum. Cuvierius,, et Cloquetus definiunt. hoc ge- 
nus his fere verbis - Spiracula, idest foramina temporum, nul- 
la; rosirum depressum ; dentes compressi margine persaepe 
denticulato; ultima foramina branchiarum pinnis pectoralibus 
superposita ; pinna dorsalis anterior capiti propior, quam cau- 

ae, atque admodum distans a ventralibus; pinna pone anum; 
pinna dorsalis posterior fere supra analem sita; fossula semicir- 
cularis ia. extremo dorso; pinna caudalis biloba: lobo superiore 
multo longiore altero - Notae istae omnes communes sunt car- 
chariis adhuc satis cognitis cum illo, quem nunc describere in- 
gredior. Caput depressum; occiput non multo latius vertice; 
rostrum elliptieum , productum, ac longum , apice obtusiu- 
sculo ( Tab. IX. Fig . 2.); nares lineares, haud curvatae, ob- 
liquae, margine superiori aucto appendicula filiformi, earundem 
pars externa apiei rostri propior, quam interna; oculi latera- 
les, grandes, rotandi; os ellipticum ; dentes conicocompressi , 
ma Tgine serrulato, apice acuto recurvo, basi latiuscula ( Tab. 
EX:cbag. 5.34 superiores in duplicem ordinem, inferiores autem. 
in triplicem dispositi; branchiarum foramina quinque in u- 
woque latere, transverse lunata, duo postrema supra pin- 
nam pectoralem sita; truncus compressus; cutis ejusdem sicut 
et capitis scabra, nec non exiguis foraminibus conferta (| Tab. 
IX. Fig. 4.) pinnae pectorales rhombiformes, breviusculae , 
margine posteriori neque sinuoso , neque appendice ensiformi 
acuto, apice obtuso; pinna dorsalis. anterior capiti propior 
quam ' caudae, ac fere aeque distans a pinnis pectoralibus, et 
à ventralibus, triangularis, in extrema parte appendice ensifor- 
mi aucta; dorsalis posterior quadrilatera, inferne et caudam 
versus fere ensiformis; pinnae ventrales angustae, quadrilate- 
rae; harum appendices internae crassae, "conicocompressae ; 
pinna analis quadrilatera, postice producta, et ensiformis, a 
cauda aliquanto magis distans, quam dorsalis posterior; fos- 
sula fere circularis ante basim pinnae caudalis ( Tab. IX. 
Fig. 1. a. ); haec admodum compressa, biloba, lobus supe- 
rior ejusdem duplo longior lobo inferiori, atque in margine 
inferiori prope apicem sinuoso. Caput, ac truncus supra plum- 
bei coloris, latera eorumdem luteorubescentes; pinnae pecto- 
rales plumbeocinereae; pinnarum ventralium basis, nec non 
earum appendices luteorubescentes , reliquum coloris plumbei; 

utraque dorsalis cinereoplumbea , pinna caudalis supra plum- 
bei coloris, in lateribus Sintredintea subtus lutea. Longita- 
do tota hujus Carchariae par est pedibus wibus, et pollicibus 
decem, atque sextupla est longitudinis capitis, quadrupla lon- 
gitudinis piunae caudalis. Latitudo occipitis eam fere propor- 
uionem habet ad longitudinem capitis, quam habent tria cum 
quinque; longitudo tota capitis fere dupla est longitudinis ro- 
stri. biseis, quem hactenus descripsi , et Carchariam porosuim 
nomino, habitat in. mari brasiliensi ( Tab. IX. Fig. 1-5). Pro- 
cul dabio Carcharias iste differta Carcharia vero Cloqueti, cu- 
jus dentes sunt valde compressi, et in utroque margine serrati; 
a Carcharia glauco Cuvierit, quae gerit dentes serratos euam in 
margine posteriori, et pinnas pectorales longissimas; a Carcharia 
cinereo Cloqueti,in qua foramina branchiarum sunt numero se- 
ptem; a Carcharia usto Cuvierii, nec nona Carcharia melanoptero 
Quoyi, et Gaimardi, quorum dentes sunt in utroque margi- 
ne serrati, et pinnae omnes in apice nigrae; differt a Carcha- 
ra Vulpe Cuvierii, cujus longitudo tota est tantammodo du- 
pla longitudinis caudae; a Carcharia ciliari Cloqueü, qui u- 
nam tantummodo pinnam dorsalem gerit;a Carcharia illo, quem 
Lacepedius squalum glaucum appellavit, quique pinnas pe- 
ctorales gerit longissimas, angustas atque in apice acutas; tan- 
dem differt a Pala Sorra, et a Sorra Kowah Russelii, in his e- 
nim piscibus, qui jure ac merito in carchariorum numero a 
Cuvierio ponuntur, tantummodo ultimum foramen branchia- 
rum basi pinnarum pectoralium est superpositum , margo po- 
sterior earundem pinnarum in sinum satis amplum curvatun 
est, ac pinna dorsalis anterior multo propior est pinnis ventra- 
libus, quam pectoralibus. Cuvierius in secunda editione ope- 
ris, quod ipse inscripsit - Le régne animal etc. - promisit 
se descripturum in Historia piscium quamplurimas species no- 
vas generis carchariarum ; sed barum et notas, per quas a- 
gnosci possunt, et nomina reticuit. Quamobrem me prorsus 
latet,an ex illis unus sit carcharias porosus, cnjus formam verbis 
adumbrare hactenus conatus sum. Pisces, quos Linnaeus in 
genus illud collegit, cui nomen est Tetrodon, gerunt. sceletam 
fibro cartilagineum. Sed recte animadvertit Cuvierius , sceletum 
molarum constare fibris veluti sparsis per membranas, ac pro- 
inde minimum firmitatis habere, aliorum vero tetrodontum Lin- 
naei sceletum satis firmum esse eo quod fibrae ejusdem et fre- 

quentiores sint, atque inter se implexae. De molis anno 1835 
sermoném vobis habui, Sodales Praestantissimi, qui jam edi- 
tus est in tertio volurine commentariorum A cqdealide no- 
strae. Nunc describam duas species, quae sunt generis tetro- 
dontum Cuvierii; genus istud complectitur omues tetrodontes 
Linnaei, exceptis tamen molis. Cuvierius distribuit tetrodon- 
tes in duas sectiones: in priorem retulit illos, quorum caput 
est breve, in alteram vero illos, qui gerunt caput satis longum. 
Uterque 'etrodon a me dei nibendus est sectionis secundae. 
Nonuisl trium tetrodontam hujus sectionis mentionem fecit 
Cuvierius, quorum unus, id est tetrodon argenteus Lacepedii 
tantummodo in trunci lateribus laevis est; duo reliqui, nem- 
pe tetrodon lagocephalus, ac tetrodon laevigatus, in. gula, pe- 
ctore, ac ventre asperi sunt, in reliquis partibus laeves. Ille, 
quem nunc verbis exprimere enitor loevis est dumtaxat in la- 
teribus, — Caput compressiusculum, os mediocre; rostrum vix 
convexum; dentes utriasque maxillae mediocres, apice parum 
acuto, subaequales; s; in utroque fronüs latere appendicnla cy- 
lindrica, erecta, longiuscula, fere aeque distans ab oculis, et 
ab apice rostri. pone ipsam foramen nasi rotundum, exiguum; 
oculi oblongi, mediocres; margo supercilii prominens; in u- 
iroque frontis latere prope verticem tüberculum haemisphe- 
ricum ; aliud tuberculum omnino simile in ütroque latere oc- 
cipitis supra tempora. Pinnae pectorales trapezicae, oblongae, 
apice obtusiusculo, radiis quatuordecim firmata; pinna dors 
lis quadrilatera , oblonga, marginibus superiori et inferiori 
laeviter curvatis, posteriori non inflexo, radiis septem robo- 
rata; pinna analis dorsali figura, et radiorum namero omni- 
no similis, sed angustior, ac ralto propior pinnae caudali ; 
haec haud magna, margine posteriori recto, octoradiata; cutis 
dorsi aspera, ac f-re squamulosa , capitis, caudae, ac laterum 
trunci laevis, gulae, pectoris, ac ventris inflabilis , inulüsque 
foraminibus tete imitans. Quando piseis eam inflat distendit, 
ex unoquoque foramine prodit spina exigua quidem, sed ri- 
gida, ac pungens; linea lateralis, quae est canaliculus parum 
profundus, paulo post occiput incipit, ac dorso proxima, pa- 
rumque inflexa tendit ad caudam; paulo ante initium ejus- 
dem gradatim descendit, demum recta pergit ad basim pin- 
nae caudalis , neque ultra progreditur; totum corpus supra 
colore fusco , ac cinereofusco marmoris instar varium; unum- 

quodque latus.est coloris cinerei ac serie macularum nigre- 
scenüium distinctum; partes inferiores totius corporis sunt al- 
bicantes; pinnae oranes cinereae. Longitudo tota hujus Teuwo- 
donüs par est pollicibus quatuor, et lineis quatuor, atque tri- 
pla est longitudinis capitis, fere septupla longitudinis pinnae 
caudalis. Piscis, quem hactenus descripsi habitat in mari bra- 
siliensi3 ipsum nomine Tetrodontem marmoratum ( Tab. X. 
Fig. 1. a. b.). Differt admodum a Tetrodonte argenteo Lace- 
pedii; hujus enim latera nitent colore argenteo, vertex, occi- 
put, ac partes superiores trunci sunt coloris griseofusci, ma- 
culis aut nigris aut nigrescentibus; pinna caudalis lunata est 
etc. etc. Duos pisces alterius speciei generis tetrodontum, quam 
describere sumpsi diligenter expendi, et unum cum altero con- 
tuli, eosque maguitadine admodum discordes, sed forma cor- 
poris, aliisque qualitatibus omnino inter se similes reperi: Ca- 
put ipsorum ( Tab. X. Fig. 2. b.) non modo oblongum, sed 
et admodum altum, ac latum; rostrum declive, atque conve- 
xum; frons iata convexiuscula; vertex planus, haud angustus; 
occiput admodum crassum; dentes utriusque maxillae sub- 
aequales, apice parum acuto; labia crassa verrucosa; ante o- 
culos in utroque frontis latere foramen nasi duplex, exiguum, 
fere rotundums ac proinde non duae sed quatuor viae sunt 
ad olfacti sensum; foraminula anteriora minus inter se distant, 
quam duo posteriora ; oculi magni, ovatooblongi , laterales, 
margine supercihlari vix prominente; in utroque latere occi- 
pitis patet meatus ad branchias curvatus, non angustus; a 
margine posteriori ejusdem nonnihil distat pinna pectoralis; 
haec satis ampla est; atque ejusdem latitudo haud parum lon- 
gitudinem superat; figura ipsius est quadrilatera, basis fe- 
re recta: latus basi oppositum lunatum , latus superius rectam, 
et non multo longius inferiori, quod pariter rectum est; hu- 
jus pinnae radii sunt decem et octo: truncus compressus; pin- 
na dorsalis grandiuscula, falcata, radiis quatuordecim robora- 
ia, margo anterior ejusdem fere aeque distat a basi pinnae 
pectoralis , et a basi pinnae caudalis; anas multo propior 
pinnae pectorah, quam pinnae caudali; pinna analis figura, 
et radiorum numero similis pinnae dorsali , sed aliquanto. mi- 
nor, nec non propior pinnae caudali; haec satis magna, 
margine posteriori in medio leviter assurgente, et in lateri- 
bus ad inster lunae in cornua diducto; radii hujus pinnae 
TS EV. 10 

sunt numero quatuordecim, externi simplices non articula- 
ti, reliqui articulis pleni, basi simplices, deinde bifidi, qua- 
drifidi etc.5 linea lateralis (Tab. X. Fig. 2. d.) non est cu- 
ti insculpta, sed constat ex verrueulis nonnihil eminentibus 
in duas series dispositus; linea ista in utroque capitis latere 
oculos cingit, ita tamen, ut ab ipsis plus minus distet, de- 
inde in utroque latere occipitis aream claudit figurae quadran- 
gulars; ab angulo, qui caudam spectat originem ducit ea 
lineae portio, quae truncum percurrit, quaeque primum. pro- 
xima dorso huc illuc leviter inflectitur, deinde supra anum 
oblique descendit, tandem nonnihil serpens ad basim pinnae 
caudalis pergit, nec ultra ipsam procedit lineola quaedam 
recta occiput in duas partes fere aequales transversim | secat, 
atque lineas laterum. inter se conjungit; cutis gulae, pecto- 
ris, ac fere totius ventris spinis horrida est, atque cancel- 
latim reticulata; unaquaeque spina ( Tab. X. Fig. 2.c.) ba- 
$i insidet, quae stellae modo radiata est, quatuor nempe 
radiis constat, quorum unus brevissimus est; color partium 
superiorum capitis, ae trunci. nigroplumbeus est, in lateribus 
fascia excurrit nitens colore argenteos partes inferiores sunt. al- 
bae; pinnae sunt coloris lutei, qui huc illuc nonnihil ad fuscum 
accedit. Verrucnlae lineae lateralis sunt cinereoluridae, in ver- 
tice puncto nigro notatae. Longitudo tota piscis adulti par est 
pedi uni ac pollicibus duobus, atque fere quadrupla est lon- 
gitudinis capitis, fere quintupla longitadinis secundi radii su- 
perioris pinnae caudalis, qui est omnium major. Hujus spe- 
eiei nomen ducam ex erassitie capitis, ipsamque appellabo 
Tetrodontem pachycephalum (Tab. X. Fig. 2. a. b. c. d. 
Piscis iste habitat in mari brasiliensi. Ab ipso plurimuuu dif- 
fert "Tewodon lagocephalus Linnaei ac Blochii, in hoc enim 
foramina nasi simplicia sunt, dorsum, ac cauda fasciis, late- 
ra maculis distincta sunt; differt etiam figura pinnarum, qua- 
ram nalla est, aut lunata, aut falcata, itemque linea latera- 
li, quam bulló modo conspicuam esse Dlochias affirmat etc. 
Haud parum etiam a Tetrodonte pachycephalo: discrepat ille, 
quem Parra Tamburiilum dixit, quemque Schneiderus imme- 
rito judicavit unum, eundemque esse atque Tetrodontem ]a- 
gocephaluur Linnaei ac Blochii; namque in Tamburillo forami- 
na nasi sunt simplicia; pinnae pectorales ovatooblongae etc. 
Utrum. autem. ab. hoc. nostro. tetrodonte. specie differat Tetro- 

don laevigatus Linnaei, et Cuvierii impossibile mihi est de- 
finire; etenim Linnaeus de laevigato haec tantum retulit — 
Corpus magnum , dorso caerulescente, lateribus lineis duabus; 
venue albo, ab ore ad pinnarum pectoralium finem tantum 
aculeato. Cuvierius vero nullo certe saüs firmo argumento in- 
nixus judicavit a tetrodonte laevigato Linnaei minime differ- 
re tetrodontem lagocephalum Graewii, ac Willugbeii; ex pau- 
cis enim, quae de hoc tetrodonte duo praedicti zoologi angli 
adnotaverant,, et ex fignris, quas ipsi descriptionibus suis ni- 
mis imperfectis adjunxerunt, quasque haud parum inter se 
discrepare, satis clare cognovi, cum earum. unam alteri contuli, 
id tautumumodo erui potest, tetrodontem laevigatum Linnaei, et 
tewodontem lagocephalum Graewii et Willugbeii ejusdem esse 
sectionis, illius nempe, quae complectitur. tetrodontes in pecto- 
re, ac ventre muricatos, in reliquis vero corporis partibus om- 
nino laeves. 

In serie piscium vere osseorum Cuvierii ultimum loeum ha- 
bent illi, quos ordo malacopterigiorum apodum, et familia 
anguilliformium ejusdem Cuvierii complectitur. Praestat hoc 
loco animadvertere, nonnullos malacopterigios apodes Cuvie- 
ri pinnis omnibus defici , haud paucos tantummodo ventrali- 
bus, ac pectoralibus carere, tandem aliquot nonnisi pinnas 
ventrales deesse. Hae autem differentiae tam parvi momenti 
Cuvierio visae sunt, ut in iis neque familiarum , neque ge- 
nerum fundamenta ponenda esse judicarit. Blainvillius jure ac 
merito huic sententiae Cavierii. subscribere recusavit, atque 
malacopterigios apodes in familiam retulit omnino distinctam 
ab illis, quae bipedes, et tetrapodes comprehendunt. In Museo 
cui praesum adservantur sex pisces ossel, et anguilliformes, 
quorum descriptionem , et figuram in ichthyologorum libris, 
quos evolvere mihi licuit frustra perquisivi. Eorum unus est 
e genere Synbranchorum Blochii, Cuvierius wes tantum spe- 
cies hujus generis indicat, nempe Synbranchum marmoratum 
Dlochii, Synbranchum immaculatum ejusdem Dlochii, et uai- 
branchiaperturam Lachiam  Buckanani: hisce tribus. specie- 
bus desunt pinnae pectorales; cavitates, in quibus branchiae 
conduntur, in gula sitae sunt, atque earum una alteri adeo 
prosima est, nt ipsae communem introitum habeant. Syn- 
branchus Cachia pinnis omnibus deficitur, in duobus aliis a- 
dest pinna unica et indivisa, quae in dorso- multo ante anum 

incipit, deinde totam caudam ambit, et usque ad ani limen 
pervenit. Ab his tribus Synbranchis. Cuvierii illum. differre, 
quem fuligiho$um nunenpavi (Tab. XI. Fig. 1. a. b.) ex e- 
jusdem descriptione saüs patebit. Caput fere globosum , mi- 
nus tamen fornicatum, quam in synbrancho marmorato; in 
utraque maxilla. dentes 'anier iores conicoobtusi, in sex ordines 
dispositi, dentes laterales conicoacuti in tres series distributi; 
nares exiguae, rotundatae vix tubuliformes in angulis rostri 
sitae; oculi grandiusculi rotundati, apici rostri proximi ; ante 
ipsos foraminulum rotundum; aliud. simile supra ipsos in ver- 
tice; foramen branchiarum. magnum , semicirculare; truncus 
compressiuseulus; linca lateralis insculpta, non ramosa, mar- 
ginibus integris. Portio superior pinnae, quae caudam ambit, 
quaeque humilis est, incipit aliquanto: post regionem ani; 
portionis inferioris initium ab ano plurimum distat: Color to- 
tius corporis est fuliginosus et huc illuc in cinereum abit; 
longitudo tota par est pedi uni ac pollicibus novem, eamque 
circiter proportionem , comparationemque habet cum longi- 
iudiae capitis, quam habent inter se numeri viginti sex et u- 
num: est autem fere septupla longitudinis caudae. Piscis iste 
habitat in mari brasiliensi. 

Blochius constituit genus, cui nomen est Gymnothorax 
( Muraena Thunbergii, "Muraenophis Lacepedii ) atque in ip- 
süm collegit illas Muraenas Linnaei, quibus pinnae pectora- 
les omnino desunt, et foramina branchiarum sunt exigua, in- 
terdum etiam lineares, pinna vero unica, quae corpus circum- 
ambit incipit vel ante foramina branchiarum , vel supra ipsa. 
Schneiderus partitus est genus istud in tres sectiones, et in 
hac partitione rationem iantummodo habuit dentium palatino- 
rum. Cuvierius vero magis accurate species distribuit in qua- 
tuor sectiones, quarum fandamentum posuit in figura, et dis- 
positiocs dentium maxillarium: in prima autem sectione illas 
species posuit, quae in utraque maxilla gerunt unicam seriem 
denüum acutorum ; ex hac sectione est 'Gymnothorax, quem 
describere ingredior. Caput eompressum, rostro atenuato, lon- 
giusenlo, maxillis aequalibus; in utroque angulo rostri nares 
tubulosae, flexiles; pone ipsas foraminulum rotundum; ante 
oculos aliud foraminulum ovale; oculi mediocres, fere rotuu- 
dati, fronti propiores, quam apici rostri; dentes anteriores lon- 
ge, acuti , recurvi; priores dentes laterum anterioribus fere 


Dg Novis sPEC. Prscrow 77 


omnino similes, reliqui minores , inaequales, compressi , apice 
acuto, parum recurvo; dentes vomerini (palatini Schneideri ) 
tres longi, admodum recurvi; Vertex aliquantulum eminens; 
ita pariter occiput; foramina branchiarum fere linearia, obli- 
qua, truncus adeo compressus, ut paulo post branchiarum fo- 
ramina altitudo ipsius, pinna relicta, sit fere tripla latitudinis 
seu crassitiei; foramen ani perexiguum ae rotundum, multo 
ante foramina branchiarum, scilicet in fine verticis incipit pin- 
na crispata, membranosa atque pellucida, satis elevata, quae 
tantummodo versus caudae apicem fit humilis, atque paulo 
ante anum deficit; radii ejusdem sunt conspicui, ac circiter 
quingenü sexaginta unus, idest tercenti quatuordecim in por- 
tione superiori, ducenti quadraginta octo in inferiori; color 
totius corporis est fusconiger; pinna cinerea est, margine ni- 
gro, atque distincta aliquot lineis admodum obliquis nigrofu- 
scis. Pedes duo finiunt longitudinem totam hujus piscis; ca- 
put habet in longitudinem pollices tres et lineas tres; distan- 
tia anl ab apice candae fere dupla est distantiae ejusdem ani ab 
apice posteriori foraminum branchiarum; longitudo tota eam fe- 
re proportionem, comparationemque habet ad altitudinem trun-- 
ei paulo post branchias, quam habent undecim cum uno. Pi- 
scis iste habitat in mari brasiliensi, ejus nomen ducam a colore; 
ipsumque appellabo Gymnothoracem fünebrem (Tab. XI. F'ig.. 
2. a. b.) . Differt ab omnibus speciebus hujus generis, quas Cu- 
vierius retulit in primam sectionem , et ab omnibus speciebus, 
quas Schneiderus descripsit, nec non. a Gymnothoracibus ocel- 
lato, et rostrato Ágassizii, hae enim species corpus habent aut 
punctis aut maculis aut faseiis distinctum , et earum nulla ge- 
rit in dorso pinnam adeo amplam, radiisque tam valde conspicuis. 

Lacepedius animadvertens inter muraenas illas Linnaei, quae 
praeditae sunt pinnis pectoralibus, duas caudam gerere a-. 
pice apteram et cuspidatam, species Istas ab aliis distraxit, 
atque in peculiare genus adscripsit, cui ophisuri nomen po- 
suit; reliquas vero muraenas Linnaeanas pinnis pectoralibus 
haud carentes ex sua sede non. dimovit.. Georgius Cuvierius 
secum reputans in nonnullis muraenis Lacepedii, scilicet in an- 
guillis vere talibus initium pinnae, quae nullibi interrupta dor- 
sum et zaudam cingit admodum distare a pinnis pectoralibus, 
et in aliis eandem pinnamr incipere aut supra pectorales aut 
paulo post ipsas, partitus.est genus in duo subgenera, quo- 

rum primum est anguillarum vere talium, alterum Congrorum; 
neque ullus alius, quod sciam , mentionem fecit piscis brasi- 
liensis, qui inter congros esset recensendus. In Museo nostro 
zoologico tres congr! extant, quos retibus captos fuisse in O- 
ceano Atantico, haud procul a portu bahiensi satis mihi con- 
stat: hos autem dignos esse, qui a me describantur atque il- 
lustrentur ita credo, ut vix dubitem. Unius oculi sunt fere 
posiui pone angulum oris, quamobrem ipsum nuncupo con- 
grum opistophthalmum. ( Tab. XII. Fig. 1.a. b. c.). Rostrum 
mediocre, compressum, apice acuüiusculum, maxilla inferior 
superiore aliquanto brevior, in angulis rostri nullus tubulus; 
nullum foramen satis conspicuum, foramina nasi oculis non- 
nihil propiora, quam apici rostri, rotunda, exigua; vertex pa- 
rum eminens; oculi grandiusculi fere orbiculares, margo an- 
terior eorumdem vix angulum oris antecedit; dentes utrius- 
que maxillae conici, apice retrocurvato, acuto , inaequales , in 
plures series dispositi ad instar densi pectinis; dentes palatini 
obtusiusculi in duos ordines distributi; branchiarum foramina 
ovata, grandiuscula,parum obliqua, ab angulis oris admodum 
distantia; pinnae pectorales valde angustae, longae, apice acu- 
tae, radiis quatuordecim firmatae; truncus parum compressus; 
cauda iantummodo versus apicem admodum compressa, atque 
ensiformis: supra basim pinnarum pectoralium incipit pinna 
illa, quae per medium dorsum excurrit mediocriter alta, dein- 
de sensim sensimque decrescit in cauda, quam ambit usque 
ad anum; radii partis superioris hujus pinnae sunt numero cen- 
tum nonaginta, partis inferioris centum viginti sex ; foramen ani 
grandiusculum, ovale, apici rostri propius, quam apici caudae; 
linea lateralis ( Tab. XII. Fig. 1. b.) excavata in modum ca- 
naliculi, hujus margine angulati, angulis exsertis, sub aequa- 
libus, et fere inter se aequidistantibus; linea ista oritur in oc- 
cipite, atque recta ad caudae apicem pergit dorso nonnihil 
propior quam ventri; color rostri, frontis, et verticis fuscus, 
occipits fusconiger, dorsi fuscus, gutturis lutescens, ventris 
rubro fuscus, caudae rubrofuscas dilutus, pinnae pectorales 
sunt fuscae ; pinna, quae dorsi, et caudae inest , albolute- 
Scens, extremo margine nigro; longitudinem totam hujus pi- 
scis novem pollicibus compar est, atque est sextupla longitu- 
dinis capitis, et est fere dupla longitudinis caudae : altitudi- 
nem trunci paulo post pinnas pectorales finiunt lineae quin- 

que, et est circiter tripla altitudinis pinnae dorsi. Habitat in 
mari brasiliensi . 

Alter conger, quern describere mihi sumpsi, quemque brasi- 
liensem nuncupavi ( Tab. XIII. Fig. 1. a. b.) his notis distin- 
guitur. Caput. compressum ; rostrum acutum; vertex planus, 
haud eminens; occiput planum, vertice paulo latius; pone 
angulos rostri tubuli breves , apice pervii, quos nares esse cre- 
do; rimula quaedam oculis propior quam rostri apici; oculi 
ellyptici, multo ante angulos oris siti; dentes qui fere mar- 
gini extremo rostri inserti sunt quaterni, in seriem simplicem 
transversam dispositi, grandiusculi, conici, apice acuto non- 
nihil recurvo ; dentes laterales in quinque ordines secundum 
longitudinem capitis disuributi: externi parvi , obtusi; illi, qui- 
bus constat secundus ordo, grandiusculi, compressi, apicecu- 
neato; reliqui parvi, obtusi; ordo interior aliis multo bre- 
vior, siquidem ejusdem initium fere aeque distat ab apice 
rostri, et ab angulo oris; omnes dentes inferiores similes su- 
perioribus praeter duos priores secundi ordinis, qui cum gran- 
diusculi sint conici apice acuto aliquantum retro curvato, a 
subsequentibus multum | diserepant; dentes palatini sunt tre- 
decim numero in unicam seriem secundum palati longitudi- 
nem dispositi; omnes figura cultro similes, margine anteriori 
denticulo aucto; intermedii aliis grandiores sunt; foramina 
branchiarum lateralia, mediocria, multo minus obliqua, quam 
basis pinnarum pectoralium; hae latiusculae , oblongae, figu- 
ra trapezio similes, apice haud multum acuto; radii earun- 
dem sunt quindecim numero; altitudo trunci paulo post pin- 
nas pectorales dupla est latitudinis, seu crassitiei; ani distan- 
uà ab apice caudae est fere sesquialtera distantiae ejusdem ab 
extremitate rostri; cauda admodum compressa , apice ensifor- 
mi, acutissimo; ab occipite ante basim pinnarum pectoralium 
ortum dacit pinna satis alta, non adiposa, pellucida, quae 
per totam quidem dorsum progreditur, sed non totam am- 
bit caudam, ad anum enim non pertingit: hujus pinnae alti- 
iudo in. parte posteriore dorsi, et in cauda gradaüm  minui- 
iur; radii ejusdem pinnae sunt conspicui, atque numero qua- 
drigenti quadraginta sex, scilicet in portione superiori ducen- 
ü quinquaginta sex in portione vero inferiori centum  nona- 
ginta.. Linea lateralis recta est; ab occipite tracta atque pro- 
fecta, primo ducitur in latera trunci, ibique est dorso ali-- 

quanto propinquior, quam ventri, deinde in latera caudae,ac 
prope apicem ejusdem fere aeque distat a margine superiori, 
atque ab inferiori, linea ista neque insculpta neque prominens 
nihil aliud est quam series portiuncularum cutis, quae quam- 
dam speciem habent cicatricum, atque a. reliqua cute colore . 
potissimum discrepant; figura earundem est ovatae proxima; 
ejusque apex angustior spectat caput. Partium superiorum ca- 
pitis, trunci, ac fere totius caudae color est fuscoluridus, par- 
tiam inferiorum albocinereus; extrema cauda omnino fusca; 
piunae pectorales fusconigrae, basi cinerea, pinna, quae dor- 
so, et caudae insidet luteorubescens margine nigrescente. Lon- 
gitudo tota par est pedi uni, pollicibus novem, ac lineis sex , 
atque septupla est longitudinis capitis. Habitat in mari bra- 
siliensi . 

Ab his duobus congris admodum discrepat ille, cujus spe- 
ciem, ac formam nunc verbis adumbrabo. Caput ejusdem vix 
compressum; rostrum acutum, frons param declivis; vertex 
planus; occiput fere planum, aliquanto latius vertice; maxil- 
la superior longior ioferiore; in utroque latere labii superio- 
ris tubi duo breves, sed laüusculi; horum anterior acutus 
appendice filiformis; dentes utriusque maxillae apice retrocur- 
vau, in duplicem seriem dispositi oculi mediocres elliptici 
fere aeque distantes ab apice rosui, ac ab angulo oris; su- 
pra oculos pori aliquot exiles; branchiarutn foramina latera- 
lia, mediocria; pinnae pectorales triangulares, basi angusta, 
lateribus vix curvatis, apice acuto, radiis decem et octo suf- 
fultae; trancus vix compressus; foramen ani angustum , ob- 
longum, duplo propius apici rostri, quam apici caudae; hu- 
jus extrema pars compressa, acutiuscula, linea lateralis pro- 
funde insculpta, simplex, recta a basi pinnae pectoralis ad 
caudae apicem tracta, aeque distans a dorso, atque a ventre; 
multo post basim pinnarum pectoralium ortum ducit pinna, 
quae dorsum ambit, et caudam, sed marginem ani non at- 
ungit; pinna ista est mediocris, non adiposa, pellucida, radiis 
conspicuis quadringentis quinquaginta duobus firmata , scilicet 
in portione superiore ducentis sexaginta duobus, in infe- 
riori centum nonaginta; color totius corporis luridus, dilutior 
in gula, et in ventre, quam in reliquis partibus, pinnae pe- 
ctorales fuscae; pinna, quae dorso, et caudae insidet, lurida, 
extremo margine nigro; longitudo tota par est pedi uni, ac 

pollicibus sex, atque nonupla est longitudinis capitis. Hunc 
Congrum cylindroideum nomino (Tab. XII. Fig. 2. a. b ). 
Habitat in mari allnente oram brasiliensem. 

Tribus congris maris brasiliensis hactenus a me descriptis 
unum adjungam , qui quamvis in mari mediterraneo vitam 
degat, ejus tamen neque, Cuvierius, neque Rissous, neque 
Larochius, neque Raflinesquius , neque , quod sciam, ullus 
alius ichthyologus mentionem fecit. Duos pisces hujus novae 
speciei expendere, atque inter se comparare mihi licuit, quo- 
rum unus est adultus, sed nimis contractus, ac rigidus, alter 
vero junior, adhuc mollis, ac flexilis. Prior jam a pluribus 
annis in museo, cui praesum adservatur, alterum una cum 
multis aliis piscibus maris ligusuci eidem museo anno mille- 
simo octingentesimo decimo nono dono dedit vir clarissimus 
Antonius Bertolonius Botanices doctor in archigymnasio no- 
so. Horum piscium caput parvum, ac compressum est , ro- 
strum acutum; maxillae aequales; in utroque latere apicis ro- 
stri tubulus brevis, eylindrieus; apice pervius; ante ipsum 
foramen perexiguum , frons depressa; vertex planus, occiput 
nonnihil prominens; in utroque latere frontis foramen angu- 
stum multo propius oculis, quam apici rostri; rictus oris me- 
diocris ; oculi haud magni, elliptici, supra oris angulos siti. 
Dentes omnes utriusque maxillae piscis adulti in quatuor se- 
ries dispositi, inaequales conico-compressi, apice obtuso, vix 
recurvo 5 dentes utriusque piscis junioris inaequales extremo 
apice acutiusculo , retroflexo ; anteriores in quatuor ordines , 
laterales in unum tantammodo distributi sunt, atque tam in 
pisce adulto, quam in juniore ab anterioribus nihil differunt ; 
foramina brünchiacum lateralia, exigua; truncus parum Col: 
pressus; pinnae ES breves, triangulares, basi angusta, 
apice acutiusculo, decem ae septem radiis praeditae; anus mul- 
10 propior apici rostri, quam apici caudae, hujus pars extre- 
ma admodum compressa, ensiformis;linea lateralis ( Tab. XII. 
Fig. 2. b. ) insculpta ; margines ejusdem sinuosi , sinubus 
semicircularibus , atque fere paribus intervallis a se invicem 
distantibus ; pinna quae dorsum ae caudam ambit, quaeque 
aui marginem atüngit fere utique aequalis est , mediocriter 
alta, radiis quingentis vigintiquinque firmata , scilicet in par- 
te superiore tereentis quindecim, in parte inferiori ducentis de- 
cem; distantia radii primi ejusdem. pinnae a foraminibus bran- 

chiarum haud minor est longitudine pinnarum pectoralium; 
gula albo-rubescens, reliquum corpus rubescens; pinnae pe- 
ctorales rubescentes ; pinna quae dorsum, ac caudam cingit 
rubescens extremo margine nigro; longitudo tota adulti com- 
pàr est pedi uni, ac pollicibus novem , atque est circiter oc-. 
tupla longitudinis capitis. Hunc Congrum rubescentem ap- 
pello (Tab. XII. Fig. 2. a. b. c.). Habitat in mari ligustico, 
ac fortasse etiam in aliis locis maris mediterranei. 

Ex iis, quae paullo ante adnotavi duo consequuntur, nem- 
pe in nonnullis speciebus generis congrorum non eundem sem- 
per esse numerum ordinum dentium maxillarium , ipsumque 
aetate augeri; deiude lineam lateralem diligenter inspectam sae- 
pe notas suppeditare, quibus species congrorum facile digno- 
sci, atque accuratissime definiri possunt. Quamobrem valde 
dolendum est ichthyologos , qui hactenus congrorum histo- 
riam conscripserunt, de linea laterali, aut omnino siluisse, aut 
illa tantummodo retulisse, quae cuique pisces istos intuenti 
sponte se produnt, ea vero omisisse, quae dumtaxat accura- 
ta, ac diligenti observatione manifestae fiunt. Cuvierius , Clo- 
quetius, aliique ichthyologi docent lineam lateralem  congri 
vulgaris esse punctis albis distinctam; Rissous tradit esse re- 
ctam, atque seriem punctorum alborum ipsam comitari; sed 
eorum nemo hujus lineae qualitates. animadvertit, per quas 
conger vulgaris a quatuor congris supra descriptis admodum 
discrepat. Etenim linea, seu potius fasciola ista ( Tab: XII. 
Fig. 3.) non insculpta est, sed aliquanto prominens, ejusque 
superficies spongiae instar porosa est, et aspera, cum reliqua 
cutis sit laeviuscula; maculae vero albae, lenüculiformes, fe- 
re inter se aequales, margini superiori ejusdem fasciolae ad- 
natae veluti sunt, paribus intervallis a se invicem distant, at- 
que in centro foramen habent satis conspicuum . À congro 
vulgari quatuor illi, quos descripsi, non modo structura li- 
neae lateralis discrepant, verum et figura capitis, ac trunci, 
pinnarum figura, magnitudine, nec non radiorum numero, 
quibus pinnae ipsae firmantur. Non omisi diligenter expende- 
dere ea, quae ichthyologi scripserunt, atque ediderunt de con- 
gris balearico, myro, mystaceo, Cassini, nigro, Strongylodo- 
ne, nec non marmorato, atque perspicue intellexi ab his om- 
nibus congros a me supra descriptos haud parum differre. 
Cuvierius congris nuper enumeratis adjunxit tres alios exoti- 

ticos, nempe Z7/abou Russelii, à Chapelet Krusensternii , et 
illum quem incolae insulae martinicensis S$avanne appellant. 
In his congris pinnam dorsalem oriri vel ante basim pinna- 
rum pectoralium , vel saltem supra ipsam affirmat Cuvierius: 
nota ista praeditum esse congrum, quem. brasiliensem nun- 
cupavi, ex ejusdem descriptione, ac figura satis constat. Con- 
siat pariter ipsum longe distare a 74/aóou Russelii, cujus 
oculi magni sunt, pinna dorsalis valde humilis; linea latera- 
lis loricata. Cuvierius Savannae nihil aliud. praeter nomen in- 
dicavit: insigni autem opere, in quo Tilesius descripsit nova 
animalia, quae in itenere circum orbem Krusensternus, ejus- 
que socii collegerunt, carent adhue bibliothecae nostrae tam 
publicae, quam privatae. Quamobrem utrum meus conger 
brasiliensis a congris Savanne, et à Chapelet specie discre- 

